钦定古今图书集成/明伦汇编/氏族典/第173卷 > 《廖用贤尚友录》 > 钱弘僔
## 钦定古今图书集成/明伦汇编/氏族典/第173卷 > 《廖用贤尚友录》 > 钱弘僔

按《十国春秋》，孝献世子弘僔，文穆王第五子也。初，梁
沙门宝志《铜碑记》云：“有真人在冀州，开口张弓左右
边，子子孙孙万万年。”自是南唐以弘冀名子，而文穆
王诸子皆连“弘”字以应之，弘僔所由名也。王年四十，
冢嗣未建。及弘僔生，特为钟爱，累奏授两浙副大使、
果州团练使、检校太尉。国建，立为世子。天福五年以病薨，年十六岁，追谥曰《孝献》。